Pyrilampes z Messény

Pyrilampes alebo Pyrilampés ( - Pyrilampes/iný prepis: Pyrilampés) bol grécky sochár v 4. storočí pred Kr.
 
Sochár Pyrilampes pochádzal z messénskeho mesta Messéné. Činný bol 4. storočí pred Kr. Staroveký cestovateľ Pausanias vo svojej sprievodcovskej príručke po Grécku uvádza, že v Olympii videl tri jeho diela. Boli to sochy olympijských víťazov, Xenóna z Lepreosu, víťaza v behu dorastencov na jedno stadion v roku 360 pred Kr., Pyrilampa z Efezu, víťaza v dolichu v roku 356 pred Kr. a Asamóna z Élidy, víťaza v boxe v roku 340 pred Kr. 
 
V roku 1896 objavili v Olympii podstavec zo sochy s nápisom (podľa typu písma datovaného do 1. storočia pred Kr.), ktorý ako autora sochy uvádza Messéňana Pyrilampa: 
{| width="500"
|-
|<span style="font-family:'Palatino Linotype'">'Πυρίλαμπος Ἀγία Μεσσάνιος ἐπόησε  </span>||preklad: Pyrilampos syn Agia z Messény ma zhotovil|}
- text v starogréčtine
Aj keď datovanie typu písma nápisu na podstavci nemusí byť vždy smerodajné pre určenie doby zhotovenia sochy (poškodený podstavec bežne vymenili a pôvodný nápis prepísali v aktuálnom type písma), nie je podľa znalcov isté, či je tento Pyrilampos'' identický so sochárom, spomenutým Pausaniom.

Referencie a bibliografia 

 
Sochári starovekého Grécka